
Извршителот Христо Јованов од Скопје врз основа на барањето за спроведување на извршување од доверителот Друштво за градежништво, инженеринг и услуги МЕГА ЗАМ ИНЖЕНЕРИНГ ДОО Скопје - во стечај со ЕМБС 6370314, ЕДБ 4030008034061 и седиште на ул.3-та Македонска Бригада бб , преку полномошник Адвокатско друштво КИТАНОВСКИ со седиште на ул. Аминта Трети бр. 4/2, засновано на извршната исправа Пресуда Пл.бр.947/13 од 28.03.2014 на Основен Суд Скопје 2-Скопје, против должникот Зоран Илиев од Скопје со живеалиште на ул.Луј Пастер бр.3А, со полномошник aдвокат Жарко Михајловски од Скопје, со седиште на ул.Анастас Митрев бр.5/1-34, за спроведување на извршување во вредност 6.322.375,00 ден, на ден 29.05.2024 година го донесува следниот:

З А К Л У Ч О К

ЗА УСНА ЈАВНА ПРОДАЖБА

(врз основа на членовите 179 став (1), 181 став (1) и 182 став (1) од Законот за извршување)

СЕ ОПРЕДЕЛУВА  прва продажба со усно јавно наддавање на недвижноста означена како:
3/10 идеален дел од недвижност на КП 1828,дел 2,адреса нас.Илинден и тоа:

- зграда 1, влез 1, кат ПО, намена подрум,со површина од 251,00 м2,

- зграда 1, влез 1, кат ПО, намена лифт,со површина од 21,00 м2,

- зграда 1, влез 1, кат ПО, намена ходници и скали,со површина од 16,00 м2,

- зграда 1, влез 1, кат ПО, намена гаража,со површина од 314,00 м2,

- зграда 1, влез 1, кат ПР бр.1, намена деловна просторија, со површина од 364,00 м2,

- зграда 1, влез 1, кат ПР бр.1, намена помошна просторија, со површина од 269,00 м2,

- зграда 1, влез 1,кат ПР бр.1, намена ходници и скали, со површина од 17,00 м2,

- зграда 1, влез 2,кат ПР бр.1, намена деловна просторија, со површина од 183,00 м2,

- зграда 1, влез 1,кат ПР бр.1, намена лифт, со површина од 2,00 м2, и

- зграда 1, влез 2, кат ПР бр.1, намена ходници и скали, со површина од 17,00 м2,

запишана на Имотен лист бр.10036 за КО Илинден при АКН Скопје
 сопственост на должникот Зоран Илиев.

Продажбата ќе се одржи на ден 18.06.2024 година во 11.00 часот  во канцеларијата на извршител Христо Јованов на ул.Народен Фронт 25/3 Скопје. 

Почетната вредност на недвижноста, утврдена со заклучок на извршителот И.бр.1033/2014 од 30.04.2024 г,  изнесува 307.697,00 евра во денарска противвредност по средниот курс на НБРСМ на денот на продажбата, под која недвижноста не може да се продаде на првото јавно наддавање.

Данокот на промет на недвижноста паѓа на товар на купувачот.

Недвижноста е оптоварена со следните товари и службености: право на реален товар во корист на доверителот МЕГА ЗАМ ИНЖЕНЕРИНГ ДОО Скопје - во стечај запишано со налог за извршување И.бр.1033/2014 од 19.04.2017 г. на извршител ХРисто Јованов;  право на реален товар во корист на доверителот Злате Најдовски запишано со налог за извршување И.бр.80/2017 од 23.08.2017 г. на извршител Благојче Кипровски (чии предмети сега се доверени на извршител Андреја Буневски). 

 Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето  на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста. 

Уплатата на паричните средства на име гаранција се врши на жиро сметката од извршителот со бр. 300000002315329 која се води кај Комерцијална Банка АД Скопје и даночен број 5030006240687, најдоцна до 17.06.2024 г.
На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање дневниот весник Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.









      И З В Р Ш И Т Е Л

	
	Христо Јованов











  ________________
Д.-на: адвокатско друштво КИТАНОВСКИ, aдвокат Жарко Михајловски, Злате Најдовски преку извршител Андреја Буневски од Скопје со седиште на ул.Њуделхиска бр.4/2-1, Град Скопје, лицата со право на првенствено купување:Злате Најдовски и Анета Илиева








Правна поука: Против овој заклучок може да се поднесе приговор до Основниот граѓански суд Скопје согласно одредбите на член 86 од Законот за извршување.

